Bynion

Anffurfiad y cymal sy'n cysylltu bawd troed â'r droed yw bynion. Mae bawd troed yn aml yn gwyro tuag at y bysedd traed eraill ac mae'r cymal yn goch ac yn boenus. Mae'n cychwyn yn raddol.  Gall cymhlethdodau gynnwys bwrsitis neu arthritis.

Mae'r union achos yn aneglur. Mae'r ffactorau arfaethedig yn cynnwys gwisgo esgidiau sy'n rhy dynn, hanes teuluol, ac arthritis gwynegol. Yn gyffredinol, gwneir diagnosis ar sail y symptomau a chanlyniadau profion pelydr-X.  Bynionét yw'r term a ddefnyddir ar gyfer cyflwr tebyg sy'n effeithio ar fys bach troed.

Gall triniaeth gynnwys esgidiau priodol, orthoteg, neu gyffuriau gwrthlid ansteroidol. Os na fydd hyn yn gwella'r symptomau, gellir gwneud llawdriniaeth. Mae'n effeithio ar tua 23% o oedolion. Effeithir menywod yn amlach na dynion. Fel arfer mae'n cychwyn rhwng 20 a 50 mlwydd oed. Mae'r cyflwr hefyd yn dod yn fwy cyffredin wrth i rywun fynd yn hŷn. Fe'i disgrifiwyd yn glir am y tro cyntaf ym 1870.

 Symptomau 
bawd|Llun yn dangos bynion
Mae symptomau bynion yn cynnwys croen llidiog o gwmpas y bynion, poen wrth gerdded, cymal poenus a choch, a bawd troed yn gwyro tuag at y bysedd traed eraill. Mae'n bosib y bydd pothelli yn ffurfio o gwmpas y bynion hefyd. 

Gall presenoldeb bynions arwain at anawsterau wrth geisio cael o hyd i esgidiau addas a gallant orfodi rhywun i brynu esgid maint mwy er mwyn gwneud lle i'r bynion. Os bydd camffurfiad y bynion yn ddigon difrifol, gall y droed frifo mewn gwahanol leoedd hyd yn oed heb gyfyngiad esgidiau. Fe'i hystyrir wedyn yn broblem fecanyddol gyda blaen y droed.

 Cyfeiriadau 

Categori:Anhwylderau ysgerbydol
Categori:Prosiect Wici-Iechyd